text: 20-årig motorcyklist dræbt i sammenstød med bus
  16 august 2017 kl. 20.44
  En ung motorcyklist mistede onsdag aften  livet, da han forsøgte at overhale en bus på Strandkærvej i Horsens.
  En 20-årig motorcyklist fra Skanderborg døde på stedet, da han skulle overhale en bus. Motorcyklisten kom kørende og skulle overhale en forankørende bus. Ulykken skete på Strandkærvej i Horsens, oplyser Sydøstjyllands Politi. 
  - Under overhalingen giver bussen tegn til at svinge til venstre. Da bussen påbegynder svingningen, så rammer motorcyklisten bussen, siger vagtchef hos Østjyllands Politi, Jørn Bystrup, til TV SYD.
  Den unge kører vælter og glider ind under bussen. Han bliver dræbt på stedet.
  Politiet oplyser, at de pårørende til den 20-årige motorcyklist er underrettet.
  